Diari Oficial de la Generalitat Valenciana


Sumari del DOGV 1159, del 10-10-1989 (1989/815324)

ORDRE de 28 de març de 1989, de la Conselleria de Cultura, Educació i Ciència, per la qual es regulada la concessió de beques destinades al foment de l'estudi en el camp de l'animació juvenil.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1159

Data del DOGV
:   10-10-1989

Secció del DOGV
:   AUTORITATS I PERSONAL

Número del document
:   1989/815324


Data del document
:   28-03-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 28 de amrç de 1989, de la Conselleria de Cultura, Educació i Ciència, per la qual és regulada la concessió de beques destinades al foment de l'estudi en el camp de l'animació juvenil.  
L?exercici de les funcions transferides a la Comunitat Valenciana en matèria de Joventut, crea la necessitat d'ampliar el marc de subvencions i ajut en les diferent àrees de serveis als joves.  
La Conselleria de Cultura, Educació i Ciència, té com a objectiu clau de la política de joventut, contribuir a la formació d'animadors juvenils. A tal efecte, aquesta Ordre té com a finalitat la creació i la regulació del procediment de concessió de beques i igualment la promoció d'aquesta àrea en els serveis a la joventut, i l'afavoriment del rendiment social de les Escoles de Formació d?Animadors Juvenils de la Comunitat Valenciana.  
Per tot això, i en ús de les competències que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
DISPOSE:  
Article primer  
Es convocat concurs públic per a la concessió de beques destinades al foment de l'estudi en el camp de l?Animació Juvenil.  
Article segon  
Les beques se satisfaran amb càrrec a la línia de subvenció 405/000/89 del Programa de Promoció Sociocultural de la Joventut 455.3.  
Article tercer  
Són aprovades les bases per les quals es regula aquesta convocatòria que són incloses com a Annex d'aquesta Ordre.  
DISPOSICIONS FINALS  
Primera  
Per possibilitar el desenrotllament adient i l'aplicació del que disposa aquesta Ordre, és facultat el Director General de Joventut, perquè dicte les disposicions que calguen per a l'aplicació.  
Segona  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 28 de març de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Bases per les quals és regulada aquesta convocatòria:   
1. objecte de les beques:   
Les beques objecte d'aquesta convocatòria tenen com a finalitat el foment de l?estudi dins d'àmbit de l'animació Juvenil i Sociocultural.  
2. Característiques de la beca:  
2.1. Les beques tindran una dotació màxima de dues-centes cinquanta mil pessetes (250.000 PTA), per becari i la durada serà anual.  
2.2. L?adjudicació no crea cap tipus de relació laboral ni funcionarial amb la Conselleria de Cultura, Educació i Ciència, ni suposa cap compromís d'incorporació posterior a la plantilla.  
3. Requisits dels sol·licitadors.  
3.1. Podran sol·licitar aquestes beques els alumnes de les Escoles de Formació d?Animadors Juvenils de la Comunitat Valenciana matriculats en els Cursos d?Animadors de Temps Lliure Juvenil Nivell I o Nivell II.  
3.2. El gaudiment d'una beca a l?empar d'aquesta convocatòria és incompatible amb qualsevol altra retribució o ajut.  
Excepcionalment, després de la proposta raonada pel beneficiari, la Direcció General de Joventut podrà autoritzar-hi la compatibilitat d'algun ajut encaminat a potenciar el projecte de l?estudi.  
Així mateix, aquestes beques seran incompatibles amb la realització de treballs o estudis que impidesquen el compliment de la finalitat proposada.  
4. Termini i formalització de sol·licituds:  
4.1. Les sol·licituds es faran mitjançant instància adreçada al Conseller de Cultura, Educació i Ciència (segons model que figura al final d'aquest Annex), acompanyades de la documentació següent:  
a) Currículum acadèmic i d'experiència en animació juvenil.  
b) Documents que acrediten els mèrits al·legats.  
c) Certificat del Director de l?Escola, en què s'acredite que el sol·licitador es troba matriculat en el Nivell I ó II d'una Escola de Formació d?Animadors Juvenils.  
d) Declaració jurada o promesa de totes les subvencions, els ajuts o les beques que reba o haja rebut d'altres Institucions públiques o privades.  
4.2. Les sol·licituds seran presentades en el Registre General de la Conselleria de Cultura, Educació i Ciència, en els Serveis Territorials d'aquesta o per qualsevol dels mitjans establerts per l'article 66 de la Llei de Procediment Administratiu.  
Si la sol·licitud no reunia els requisits exigits o mancava algú document complementari, serà requerit l'interessat perquè en el termini de 10 dies esmene els defectes observats i li serà advertit que en cas contrari sera arxivada la seua sol·licitud sense cap altre tràmit.  
4.3. El termini de presentació de sol·licituds serà de 30 dies hàbils comptadors des del dia de la publicació d'aquesta Ordre en el DOGV.  
5. Procés de selecció i concessió de beques.  
5.1. Correspondrà al Conseller de Cultura, Educació i Ciència la resolució d'aquesta convocatòria, a proposta d'una Comissió avaluadora integrada pels membres següents:  
- President: el Director General de Joventut o persona en qui delegue.  
- Vicepresident: el Cap de Servei de Promoció i Activitats de la Direcció General de Joventut.  
- Un secretari i dos Vocals, que seran designats pel Director General de Joventut entre el personal adscrit a aquest Centre directiu.  
- Un representant del Consell de la Joventut.  
5.2. En tot cas l'adjudicació podrà ser declarada deserta totalment o parcial.  
6. Obligacions dels beneficiaris:  
Els beneficiaris d'aquest ajut tindran l?obligació de:  
a) Presentar una memòria de l?estudi realitzat en finalitzar el període anual de dotació de la beca.  
b) Tenir una permanència mínima de 10 hores setmanals a l?Escola de Formació d?Animadors Juvenils en què es trobe matriculat.  
La Conselleria de Cultura, Educació i Ciència es reserva el dret de suspendre i, si s'escau revocar, qualsevol beca concedida, quan existesca per part del beneficiari incompatibilitat de les obligacions  
Hble. Sr.:  
En/Na major d'edat, amb  
DNI núm. i domiciliat a   
carrer o plaça núm provincia   
EXPOSA:  
Que está matriculat en una Escola de Formació d'Animadors Juvenils de la Generalitat Valenciana.  
Que coneix els termes de l'Ordre de la Conselleria de Cultura, Educació i Ciéncia i les Bases que regulen la concessió de Beques per a la formació d'Animadors Juvenils en l'any en curs.  
I considerant que reuneix els requisits de l'esmentada convocatòria, és per aixó que,  
SOL·LICITA:  
La concessió d'una beca per a la realització de práctiques de formació d'Anirnadors Juvenils i a tal efecte adjunta la documentació complementária d'acord amb les bases i tot seguit relacionada.  
 , de de 1989.  
HBLE. SR. CONSELLER DE CULTURA, EDUCACIó I CIENCIA.  
Direcció General de Joventut. VALENCIA